c: text/html

text:
Na Aruba tin hopi caso unda un “Chines” ta pop up suddenly den barionan. Esaki a pasa tambe cu e bario di Yanana. Chines a cumpra cas y cuminsa negoshi y despues ta pidi permisonan. Segun e Chines el a paga caba! Habitantenan a protesta contra e vestigingsvergunning y a perde. Awor habitantenan ta pleita contra e slijtvergunning. No tin hindervergunning ni restaurantvergunning pidi. Fuera di esey e Chines ta den un bocht masha peligroso. Akinan e carta di protesta contra e slijtvergunning:
Pa: Su Excelencia Ministro di Salubridad Publico
Dr. Alex Schwengle
d.t.k.v
Departamento di Legislacion y Asuntonan Huridico
Schotlandstraat 53
Su Excelencia,
Cu referencia na e anuncio den diario di 11 di November 2016 na unda su Excelencia ta participa cu na Departamento di Legislacion y Asuntonan Huridico a drenta un peticion pa un slijtvergunning pa e parcela Yanana #14 suscritonan ta participa su Excelencia lo siguiente:
a. Suscritonan ta totalmente encontra pa duna un slijtvergunning na e parcela Yanana #14. E bario di Yanana ta un bario trankilo unda tin hopi hende di edad ta biba (e bario aki a ser lanta mas of menos 1970/1975 pa” Projectwoonhuis te San Barbola met als opdrachtgever Stichting Nos mes CAS”). E nomber Yanana a ser scogi na memoria di señora Yanana kende tabata cria baca y bende lechi cu keeshi. Experiencia di otro barionan na Aruba ta indica cu slijtvergunning ta trece cune un grupo di hende cu consumiendo alcohol ta bira fastioso, papia duro, bochincha etc. Tur esaki cu resultado cu pleitonan, bringamento y den peor caso hasta matamento por tuma luga. E parcela Yanana# 14 mes ta cerca pega cu otro viviendanan cu sonido ta pasa door di e murayanan cu tur su molesternan( tin varios hende malo ta biba hopi cerca).
b. Es mas no ta pornada legislador di nos pais tin e bario aki a punta como “woonwijk”. Segun suscritonan otorgando y permitiendo Yanana #14 funciona tanto como supermarket, lugar di bebe y luga di come ta en pugna cu nos ROP “ Ruimtelijke Ontwikkelingsplan”.
c. Den e anuncio di 11 di November ta indica cu cuminda lo ser consumi den e parcela. E preguntanan na su Excelencia ta si Yanana 14 no mester restaurantvergunning sea A of B?
d. Un otro pregunta na su Excelencia ta si Yanana# 14 no mester un hindervergunning pa opera?
e. Un otro motibo pa ta encontra permiti Yanana# 14 funciona como negoshi y specialmente di bebida ta rebaha balor di casnan di suscritonan.
f. Tambe suscritonan tin obhecion contra e slijtvergunning pa Yanana 14 pa motibo di peliger di trafico. Suscritonan tin entendi cu varios polis cu sa pasa ey banda mes no ta compronde con por duna un permiso den un situacion asina peligroso. Recien e weekend aki casi un desgracia grandi a tuma luga cu un auto cu a trece carga pa Yanana 14.
g. Ta ironia cu e caminda mes a wordo financia pa habitantenan tempo di verkaveling y mester a duna na gobierno pa un florin sino polis no ta bin ora di accident y ni ta recohi sushi. Awor gobierno ta permiti chineesnan bin strobe nos tranquilidad.
Resumiendo suscritonan ta haci un apelacion fuerte na su Excelencia pa nenga e peticion pa un slijtvergunning pa Yanana 14.

robotstxt: allowed

filter: keep


text:
E fakkel optocht di 7 Januari 2017 Polis a cera cu un total di 8 persona cu a keda deteni. Esaki ta detencionnan cu a tuma luga, prome, durante y despues di e parada di Flambeu. Pa Cuerpo Policial e evento aki tabata uno exito. Tabatin por lo menos cu 120 Polis riba pia pa asina brinda e orden publico anto na e participante y e publico cu ta mira e carnaval.
E parada di fakkel optocht a sali pa 8:15 anochi y e ultimo grupo cu ta last lap a yega na su final pa 1:30 anochi.
Na 2016 Polis a detene 15 persona den fakkel. E 8 detencionnan di 2017 a produci un suma di Awg. 1675.00 na multa. E detencionnan aki ta varia den entre otro, posecion di arma, buracheria den publico, bringamento, droga y maltrato.
Polisnan riba bais durante nan control na Vondellaan a topa cu un homber di fam K cu tabatin un arma den su poder. Esaki a pasa durante e listramento y a nota cu no ta un arma di candela pero un arma estilo di ‘ Airsoft ‘ pero esaki ta un modifica. Desconoci e intencion di e homber pakico tabatin e tipo di arma aki den su poder na Carnaval.


text:
New York City
New York ta un di e siudatnan mas poblá den e Estadonan Uni di Merka i ta e sentro di e área metropolitano di New York, ku ta un di esnan mas poblá na Merka. New York tin un gran influensia riba komersio global, finansa, medionan di komunikashon, kultura, arte, moda, investigashon (research), edukashon i entretenimento. Komo e siudat ku tin e ofisina prinsipal di Nashonnan Uni, e ta un siudat importante na nivel internashonal. E siudat ta wordu referi na dje komo New York City of e Siudat di New York pa distingui'e for di e estado di New York, ku e ta parti di dje.


text:
Archivo di August, 2011
E dos partidonan grandi di Aruba ta pasando den mal momento actualmente, MEP pa motibo di un lucha interno pa liderazgo cu a caba den fin di siman, y AVP pasobra un Parlamentario cu e cerebro di e tamaño di un stuf di potlood, tine secuestra. Tur e Ministronan hunto no por a tuma e decision cu nan mester a tuma, o sea di respalda abiertamente y publicamente e Ministro di Enseñanza, y a permiti pa Juan David, alias Pitipois, converti nan den rehennan di su capricho. Poco biaha mi a yega di mira un actuacion asina debil di parti di cualke Ministro!
APA y STA leu di otro den negociacion CAO:
ORANJESTAD (AAN) – DIARIO a acerca director di Aruba Port Authority, señor Alfonso Boekhoudt, relaciona cu e encuentro cu el a tene ayera, como tambe e sindicato STA, cerca Mediador, den cuadro di e Contrato Colectivo cu nan ta negociando ya pa algun siman caba.
Boekhoudt a menciona cu esaki ta e di tres bishita caba cu ta tuma lugar cerca e mediador, y e intencion ta cu e lo por haya e caminda di intermediacion pa asina laga e partidonan yega mas cerca di otro. Kiermen tur dos partido mester haci un esfuerzo pa logra esaki.
Ta bay instala un grupo di trabao pa analisa e formula ideal
ORANJESTAD (AAN): Gobierno y e Asociacion di Panaderianan a reuni dialuna ultimo pa por analisa con lo sigui atende cu e formula con ta yega na prijs di pan blanco, cu ta regula pa ley. Durante e reunion aki Gobierno a enfatisa cu no ta aumenta prijs di pan blanco e aña aki pasobra e panaderianan no por a prueba cu nan gastonan a subi di tal forma cu ta hustifica un aumento. A propone na nan pa instala un grupo di trabao cu lo reuni, analisa e formulanan y pa por propone na Gobierno un formula nobo cu ta cumbini e panaderianan y e pueblo tambe. Gobierno ta dispuesto pa revisa e prijsnan otro aña y den esaki no necesariamente ta nifica cu prijsnan lo aumenta, kisas nan lo por baha tambe!
ORANJESTAD (AAN): Informe di Hulanda ta indica cu tanto ‘Joran’ como tambe ‘Joran van der Sloot’ desde poco tempo a bira nombernan di marca proteha.
Alrededor di 6 luna pasa e mama di Joran a registra nomber di su yiu como marca comercial.
Esey director di pelicula Paul Ruven a descubri, ora cu e tabata trahando riba e pelicula riba Joran, esta ‘Me & Mr. Jones.
“Net prome cu nos kier a bay edita e pelicula, un carta di un abogado di van der Sloot a yega na nos”.
ORANJESTAD (AAN): E edificio cu antes tabata conoci como imprenta VAD riba Boulevard, esta net pabao di Quiznos, posiblemente ta bay bira e refugio temporal pa alumnonan di St. Annaschool na Noord. Aunke ainda SKOA no a anuncia esaki oficialmente, tin indicacion cu trabao a cuminza caba pa asina ‘schot’ e interior di edificio, pa traha klasnan cu por acomoda e alumnonan cu a keda sin les desde siman pasa Diahuebs.
Minister Otmar Oduber:
ORANJESTAD (AAN): Departamento di Progreso Laboral lo forma un instrumento importante tambe den e maneho social cu Gobierno lo hiba. E procedura introduci door di DPL, bou encargo di Minister Otmar Oduber, ta crea tambe e forma pa haya sa e personanan cu p.e. ta busca trabao pero no kier traha, pero si kier ayudo di Gobierno. Apesar di esaki, e meta no ta pa laga e hendenan aki riba caya, sino busca e origen di nan problema y ta trata di yuda nan pa forma un parti positivo di e comunidad.
ORANJESTAD (AAN): Ainda nan ta kere cu ta facil pa drenta cu droga? E ciudadano Jose Manuel Iguaran, riba Diamars mainta a purba drenta KIA cu marihuana, pero e personal atento di C.E.A. na porta a gare, detene y entregue mesora den man di autoridadnan policial.
E homber na warda di polis a ser interoga y el a splica polis cu e no tabata sa mes cu e tin marihuana den su saco di carson. E homber aki den pasado tabatin un compania di seguridad pero for di algun tempo caba a cuminsa coy e caminda robez y te hasta debe varios hende.
Trahadornan di ELMAR ta hopi bon paga, pero:
ORANJESTAD (AAN) – Señor Frank Kock, den nomber di un grupo di habitante di e bario di Hooiberg pafo, biba un tiki pariba di Well Well a papia cu DIARIO, tocante un situacion cu ta preocupa nan. Sr. Kock ta conta cu ta asina cu mas of menos un 15 meter di Well Well, unda tin un caminda di “T” (dos cruzada dilanti otro, un pa bay Hooiberg paden y e otro pa bay Cero Biento) tin dos palo di ELMAR cu un luz neon, como señal pa peligro di trafico.
E luznan aki periodicamente ta paga y pa sorpresa di e vecindario, aunke ta trata di un caminda principal (Santa Cruz), polis y trucknan di ELMAR ta pasa eybanda, incluso politiconan ta recore e caminda aki, pero nunca nan ta ripara cu e luznan aki, specialmente esun pariba di Well Well cu ta net riba e caminda principal, ta un señal pa caminda peligroso, y cu e ta paga.
Diego de Cuba, lider STA:
ORANJESTAD (AAN) – Manera ta conoci, Sindicato Trahadornan di Aruba (STA), ta representando e trahadornan di Aruba Port Authority, den negociacion di un contrato colectivo nobo cu gerencia di APA. DIARIO a entrevista Diego de Cuba, presidente di STA, ken a duna di conoce cu diamars mainta pa 10.30’ or nan a bolbe reuni cu e Mediador, y locual el a trece dilanti, basicamente ta, cu instruccionnan cu por guia un partido acerca na otro, unda ta keda na cada partido bay studia locual el a trece dilanti, pa wak si tin e boluntad, y e ora ey diabierna 3’ or di atardi, sinta na mesa atrobe, hunto cu mediador, pa wak si por yega na otro.
😀 😀 😀 😀 😀 😀 😀 😀 😀 😀
Hiep Hiep Hiep Hoeraaaaa! Awe nos Little Mermaid Laura Boekhoudt ta haci 3 aña. Papi, Mami y bo ruman chikito Nohely ta deseabo un dushi dia hunto cu henter famia. Nos ta stimabo masha hopi mes. Cu Papa Dios drama su bendishon riba bo y regalabo hopi aña mas yena cu dicha, alegria, felicidad, salud y hopi amor. Love you a lot Pops!
😀 😀 😀 😀 😀 😀 😀 😀 😀 😀
😀 😀 😀 😀 😀 😀 😀 😀 😀 😀
Beter te laat dan nooit! Ayera, dia 29 di augustus, ESMARA MARTIS a cumpli anja! Throwing up the double deuce!! Felicitacion a bin foi su mama, tata, rumanan, wela, tantanan, omonan, primonan, primanan y tur e friends y admiradornan! Sunchi special di esun cu ta keda corda di di bo ‘pamper-tijd’. Spera ba pasa dushi riba bo dia y mi ta contento nos a celebra na ordo! Hopi aña mas di bida..y a yega tempo pa crece!! No den edad so..halturaaaaa! Kusjess xoxo
😀 😀 😀 😀 😀 😀 😀 😀 😀 😀
ORANJESTAD(AAN):== Cu un total 1693 voto valido, Congreso 2011 di partido MEP a eligi Evelyn Wever como e siguiente lider di e partido. E ta e di tres lider di MEP y ta e prome hende muhe cu lo encabesa e lista color geel di e partido. Evelyn Wever ta asumi e puesto aki net na momento cu e partido ta confrontando hopi reto, incluyendo esunnan interno.
E resultado di eleccion a keda anuncia alrededor di 6:30PM y den esaki 264 voto a bay pa Carl Giel, sigui pa 270 voto na fabor di Ady Thijsen y 1159 pa Evelyn Wever-Croes.
ORANJESTAD(AAN):== Mescos cu tabata e caso 25 aña pasa ora cu Sr. Nelson Oduber a ricibi e martieu dia cu e la wordo eligi lider di MEP diadomingo atardi Sr. Oduber a entrega e martieu na Evelyn Wever Croes.
Ademas di a entrega e martieu Sr. Oduber a hasi entrega di e himno di partido MEP riba un disco (LP).
Esaki ta un di e uniconan cu ainda ta existi.
ORANJESTAD(AAN):Dos detencion ta loke a sosode na San Nicolas den Caya Haarlem y tambe Dr Schaepmanstraat. Esaki tin di haber cu e caso di e dos fugitivonan. Pa algun dia autoridad tabata nan tras vigilando nan pasonan. E dosnan aki di un of otro forma tabata tin contacto cu Edmond Lo-A-Njoe y tambe Ulgino Gonzales. E asunto di arma ta loke autoridad tin masha na serio. Mainta nan a drenta e dos casnan y asina haci e detencion. A listra den e cas tambe. No a topa cu mas arma den e caso aki.


text:
Diskurso di Pasku di Gobernador di Kòrsou, 2016
Estimado Konsiudadanonan,
Pasku! Fiesta di nasementu di Kristu Hesus: nasementu di E yu ku ta duna konfiansa pa futuro na tur hende di bon boluntad. Nos ta preparando pa drenta 2017, un aña ku nos ta bai topa ku masha hopi bon intenshon, speransa i konfiansa.
Konfiansa den futuro i konfiansa di nos un, den otro, ta sumamente importante, pasobra konfiansa ta loke ta tene nos komunidat huntu, konfiansa TA e salbabida riba kua nos sosiedat ta drif. Sin konfiansa ta imposibel pa un sosiedat funshoná, pa no papia mes di su posibilidat di por sigui desaroyá mas aleu. Konfiansa t’e fundeshi di tur komunidat, ke men di esun di nos tambe. Kaminda tin falta di konfiansa, deskonfiansa ta lanta kabes, ta mustra e banda robes di e mesun medaya. Lamentablemente, meskos ku na otro partinan di mundu, falta di konfiansa serka nos siudadanonan tambe i na medida kresiente, ta klaramente visibel.
Investigashon ku nos Ofisina Sentral di Senso a hasi resientemente, ta mustra ku siudadanonan di Kòrsou mas i mas ta pèrdiendo fe den nos demokrasia. T’asina ku un di entre kuater persona so ta indiká ku nan ta interesá den polítika. Ku esei nos ta nota ku e abismo proverbial entre siudadano i polítika, lamentablemente ta mas grandi ku nunka. Pero e málkontentu akí no ta konta pa polítika so. Nos konfiansa den otro institushonnan manera gobièrnu, prensa, sindikato i asta den nos sistema hudisial tambe ta abou. Preokupante ta ademas, ku e konfiansa entre siudadanonan un ku otro tambe a mengua. Sifranan ta mustra ku ta un di entre tres hende ta konsiderá ku mayoria di hende ta di konfia. Kaminda ántes bo por a sali bai hasi rospondi sin problema, sin nodi di sera bo port’i kas, realidat awendia ta otro. Ku e
desaroyonan akí, Kòrsou ta sigui un kurso ku na mas lugá na mundu hende ta mira. E rasonnan pakiko e konfiansa ta bayendo atras, no ta fásil pa definí. Sumamente kla ta sí, ku hopi di boso ta haña ku por mihó i ku mihó mester por.
Pa por restourá e konfiansa violá, ta di gran importansia pa nos rekonosé kon esei a sosodé. Nos mester evitá ku nos ta sigui bira lomba pa e institushonnan i pa otro. Nos no mester pèrdè nos mes tampoko den negativismo, sino ser mas onesto ku otro, purba generá ekspektativanan realístiko, aktua di forma transparente i kisas nos mester pone mas énfasis riba sentido síviko i riba interes general na lugá di riba desaroyo individual. Huntu nos mester aspirá na mustra sinseridat den nos manera di anda…, den nos motibu- i e metanan ku nos ke logra. Anto den e esfuerso akí nos no mester mira otro hende so, sino mira nos mes tambe. Ta klaro ku nos institushonnan t’ei pa sirbi komunidat, pero kada siudadano tin enfátikamente su propio responsabilidat ora ta trata di preokupashon pa kuido di nos sosiedat. Konfiansa tin di bini di dos banda. Nos komo siudadano tin di habri nos mes pa aserkamentu di otro hende, mustr’é rèspèt i ofres’é espasio pa komunikashon. Ta piedanan esensial pa pone un fundeshi riba kua por konstruí konfiansa. Ta e ora ei so nos por kambia huntu e rumbo akí i restourá e konfiansa. Anto sin duda esaki ta konta tambe pa konstrukshon di konfiansa entre paisnan. E vínkulo di tantu tempu ku ta eksistí entre e paisnan di nos Reino, ta unu di ‘ups and downs’. Meskos ku den un matrimonio, kaminda hopi bia nos ta di akuerdo ku otro, pero tin bia nos opinionnan ta diferensiá fuertemente. Meskos ku den un matrimonio, aki tambe ta konta ku… konfiansa, kompromiso i determinashon ta base pa un relashon sano. Ta di importansia ku huntu nos ta sigui invertí i traha riba nos relashon. Ta e ora ei so Reino lo ta mas ku djis un struktura estatal di algun pais. Ta nos enkargo esaki i ta nos deber di kumpli.
Estimado konsiudadanonan,
Trabou tin, pero afortunadamente e investigashonnan ta mustra tambe ku tin hopi desaroyo positivo. Ku tur rason bo ta masha orguyoso di Kòrsou i di nos kultura. Por lo general bo ta satisfecho i gran mayoria di boso ta di opinion ku boso posishon sosial den e añanan benidero ta bai mehorá i boso ta dispuesto na tuma inisiativa pa logra esaki. Bo ta positivo tokante e situashon den kua bo famia ta biba i tokante e bario kaminda bo tin bo kas. Al fin i al kabo bo ta un hende sosialmente komprometí, bo ta partisipá aktivamente den komunidat i bo ta mustra kon dispuesto bo ta… trahando ku dedikashon i sin interes propio na benefisio di gruponan vulnerabel manera mucha pober, desempleado, ansianonan i hendenan ku desabilidat. Tur esaki ta manifestashon di amor pa próhimo i kompashon, loke ta duna speransa i konfiansa den futuro. Un futuro di bo mes, di bo famia, di bo bario, di bo pais i di nos Reino.
Mi ke kaba ku un sita di e eskritor John Maxwell. E ta afirmá: “Hende ta konstruí konfiansa ku otro kada bia ku bo skohe integridat na lugá di imágen, ora bo skohe bèrdat na lugá di kumbiniensia, òf honor na lugá di benefisio personal.”
Ora huntu nos pone e pensamentu akí den práktika aña ku ta bini, mi tin tur konfiansa ku nos ta bai tin un 2017 fantástiko!
Mi ke ripiti: “Hende ta konstruí konfiansa ku otro kada bia ku bo skohe integridat na lugá di imágen, ora bo skohe bèrdat na lugá di kumbiniensia, òf honor na lugá di benefisio personal.”
Tambe na nòmber di mi esposo Herman mi ke deseá boso tur un fiesta di Pasku bendishoná, sperando ku aña nobo lo trese hopi prosperidat, salú i union den pueblo.
Kersttoespraak Gouverneur van Curaçao 2016
Beste medeburgers,
Vandaag is het kerstfeest. Net als overal op de wereld wordt ook op Curaçao de geboorte van Jezus Christus gevierd. Het is een vreugdevol feest van hoop: de geboorte van een kind dat vertrouwen geeft voor de toekomst. Nu maken we ons op voor 2017, een jaar dat we tegemoet treden met heel veel goede voornemens, hoop en vertrouwen.
Vertrouwen in de toekomst en vertrouwen in elkaar is erg belangrijk, het is het cement van onze samenleving, de kurk waar de maatschappij op drijft. Zonder vertrouwen kan een samenleving niet functioneren, laat staan zichzelf verder ontwikkelen. Vertrouwen ligt aan de basis van iedere maatschappij, dus ook aan de onze. Bij een gebrek aan vertrouwen ontstaat wantrouwen, het zijn keerzijden van dezelfde medaille. Net als in andere delen van de wereld wordt het gebrek aan vertrouwen van de burger helaas ook in onze samenleving in toenemende mate zichtbaar.
Uit recent onderzoek van ons Centraal Bureau voor de Statistiek blijkt dat de burgers van Curaçao het geloof in onze democratie steeds verder verliezen. Zo geeft slechts één op de vier mensen aan nog geïnteresseerd te zijn in de politiek. Daarmee is de spreekwoordelijke kloof tussen burger en politiek helaas groter dan ooit. Maar deze ontevredenheid geldt niet alleen voor de politiek. Ook ons vertrouwen in andere instituties als overheid, pers, vakbond en zelfs het rechtssysteem is laag. Zorgelijk is ook dat het vertrouwen tussen burgers onderling is afgenomen. Slechts één op de drie van u vindt dat de meeste mensen te vertrouwen zijn. Waar je vroeger zonder problemen een boodschap kon gaan doen zonder de voordeur af te sluiten, is dat vandaag de dag helaas wel anders. Curaçao volgt met deze ontwikkelingen een trend die op meerdere plaatsen in de wereld zichtbaar is. De redenen die aan het tanende vertrouwen ten grondslag liggen, laten zich niet makkelijk raden. Duidelijk is dat velen van u menen dat het beter kan en dat het beter moet.
Om het geschonden vertrouwen te kunnen herstellen is het van groot belang dat we onderkennen hoe het is ontstaan. We moeten voorkomen dat we de instituties en elkaar nog verder de rug toekeren. We moeten ons ook niet verliezen in negativisme, maar eerlijker tegenover elkaar moeten zijn, proberen realistische verwachtingen te wekken, transparant te handelen en misschien moeten we ook wat meer de nadruk leggen op gemeenschapszin en het algemeen belang in plaats van individuele zelfontplooiing. Met elkaar dienen we te streven naar openheid over onze beweegredenen en onze doelen. En daarbij moeten we niet alleen naar de ander kijken, maar vooral ook naar onszelf. Natuurlijk behoren onze instituties de
samenleving te dienen, maar u heeft nadrukkelijk ook een eigen verantwoordelijkheid wanneer het gaat om de zorg voor de samenleving. Vertrouwen moet van twee kanten komen. Wij burgers moeten onszelf open stellen voor toenadering tot de ander, respect tonen en we moeten ruimte bieden voor verbinding. Dit zijn essentiële bouwstenen voor een fundament waarop vertrouwen wordt gebouwd. Alleen dan kunnen we gezamenlijk het tij keren en het vertrouwen herstellen. Dat geldt niet in de laatste plaats voor het bouwen aan vertrouwen tussen landen. De lange verbintenis die bestaat tussen de landen van ons Koninkrijk, is er één van up’s en down’s. Net als in een huwelijk zijn we het vaak met elkaar eens, maar soms verschillen we stevig van mening en net als in een huwelijk geldt dat vertrouwen, commitment en vastberadenheid de basis zijn voor een gezonde relatie. Het is zaak dat we samen in onze relatie blijven investeren en aan onze relatie blijven werken. Alleen dan is het Koninkrijk meer dan alleen een staatkundige structuur van een paar landen. Dit is onze opdracht en dat zijn we ook aan elkaar verplicht.
Beste medeburgers,
Er is dus werk aan de winkel, maar gelukkig toont het onderzoek aan dat er ook veel positieve ontwikkelingen zijn. U bent terecht heel trots op Curaçao en op onze cultuur. U bent over het algemeen tevreden en het overgrote deel van u is van mening dat uw sociale positie de komende jaren gaat verbeteren en is ook bereid daartoe het initiatief te nemen. U bent positief over uw gezinssituatie en de buurt waarin u leeft. Ten slotte bent u sociaal bewogen, participeert nadrukkelijk in de samenleving en toont betrokkenheid door uw belangeloze inzet ten behoeve van de kwetsbare groepen zoals arme kinderen, werkelozen, ouderen en gehandicapten. Uit dit alles spreekt naastenliefde en barmhartigheid welke hoop en vertrouwen geeft voor de toekomst. De toekomst van uzelf, uw gezin, uw wijk, uw land en die van ons Koninkrijk.
Ik wil afsluiten met een citaat van John Maxwell. Hij stelt: “You build trust with others each time you choose integrity over image, truth over convenience, or honor over personal gain.” Wanneer we dit het komende jaar met elkaar in de praktijk brengen heb ik er alle vertrouwen in dat we een fantastisch 2017 tegemoet gaan!
Mede namens mijn echtgenoot Herman wens ik u allen een gezegend kersfeest toe en hoop dat het nieuwe jaar u veel voorspoed, gezondheid en eendracht zal brengen.


text:
Ex-Polis Robert Kock declara liber di tur acusacion
ORANJESTAD(AAN): Diahuebs huez a duna su veredicto den un caso contra ex agente policial Robert Kock. El a worde acusa di maltrato y falsificacion den su trabao como polis, riba 2 di September 2008. Ademas di esaki el a worde acusa di menaza un muher cu su arma di candela y forza e persona pa haci cierto actonan sexual cune na diferente occasion na 2009. E caso a worde trata dia 19 di Januari 2012, despues cu na varios occasion e caso a worde posponi, entre otro pa scucha algun testigo cu ta den exterior. Diahuebs huez a duna su veredicto, unda cu el a declara Kock liber di tur acusacion.
Den su splicacion di e veredicto huez a bisa cu despues cu el a evalua tur cos den e caso aki, e no ta haya suficientemente comproba cu Kock tabata tin e intencion di causa dolor of lesion na e persona cu e tabata aresta durante su trabao como polis riba 2 di September 2008.
Huez a indica cu Kock a splica cu ora cu e tabata bin riba e sospechoso, su intencion tabata pa gare na su garganta pa controla e situacion y door di esey su man por a dal e persona un tiki fuerte cerca di su nek.
Testigo K. a bisa cu el a wak Kock dal e sospechoso, pero e no a specifica ki tipo di golpi esaki tabata y unda e golpi a dal e sospechoso.
Huez a tene cuenta tambe cu e hecho cu K. kende tabata colega di Kock mes a declara cu na dado momento ora cu e sospechoso a duna indicacion di bay dal Kock, K. a saca pia y a dal e sospechoso den su cara.
Despues di esey K. y e sospechoso a cay riba vloer. Mirando cu e sospechoso a papia di solamente 1 mokete cu el a haya, huez a bisa cu por tin duda den ken a dal e e mokete. Pa loke ta e hecho cu supuestamente Kock intencionalmente a falsifica un asina yama rapport di mutacion, huez tampoco a haya esey comproba.
Huez den su splicacion di su decision a papia tambe di e muher cu a entrega e denuncia contra Kock di menaza y e obligacion di haci actonan sexual cu e no tabata desea. E denuncia tabata bisa cu Kock a forze pa haci cierto actonan cu e no tabata desea y el a haci esakinan door di miedo pa Kock.
Sinembargo durante tratamento di e caso, abogado di Kock Mr. Demis Illes a presenta un carta di e mesun muher.
E muher a manda un carta den cual el a skirbi cu el a duna un denuncia falso contra Kock, pasobra e tabata bao di presion di propietario femenino di un establecimento nocturno, pa haci un denuncia contra Kock.
Den un ‘chat log’ e muher kende tabata traha na e lugar, a bisa Kock cu e propietario di e lugar a forze pa entrega e denuncia, pa asina Kock como agente policial no por a molestia e lugar mas den su funcion como polis..
Mirando e carta firma pa e muher y e chat log, huez no a haya e prome declaracion y denuncia di e muher na polis confiable. Huez a haya cu no tabata tin suficiente prueba, pa haya Kock culpable di esaki.
Mirando tur esaki, huez a haya na e conclusion cu e tin cu declara Robert Kock liber di tur acusacion. Kock mes a declara na DIARIO, cu pronto e lo bin dilanti cu algun informacion preocupante pa loke ta funcionamento di Cuerpo Policial di Aruba.


text:
Baby Back Grill specialmente pa awe Dialuna tin Mondongo Stoba of BBG Fried Chicken
Baby Back Grill situa pariba di Botica Oduber den Caya G.F. Betico Croes tin specialmente pa awe Dialuna tin Mondongo Stoba of BBG Fried Chicken, anto e Sopi di Dia ta Caldo de Alitas. Ademas di e delicioso platonan varia tur dia tin Ribchi, Galiña, Steak, Pork Chop, Chorrizo, Pisca etc. etc. Baby Back Grill dialy menu, tur su lunch specialnan tur dia di e luna yama bestel esun di boso gusto of djies cana yega pidi esun di bo gusto. Diamars tin Bahmi of Spanish Pork, anto e Sopi di Dia ta Sopi Rabo (Oxtail).


text:
Central a dirigi patruya den Caya Jose Geerman, na altura di Saint Andrews Peuterschool, caminda cu algun hoben tabata humando marihuana. Eynan ta papia cu e dama L., kende a declara cu e ta traha na dicho scol y cu el a haya molester di huma di marihuana. El a bisa tambe cu dos hoben den uniform di EPB, tabata huma marihuana.
E dama a bay papia cu e dos hobennan aki, mirando cu e huma tabata causa molester cerca e muchanan. E dos mucha hombernan aki tabata hopi fresco cun’e y a cuminsa insult’e. Djey, e dama a dicidi di yama polis. Dado momento mayor di un di e muchanan a bay atende cu e dos hobennan aki. Despues di esey nan a bay inmediatamente for di eynan. Patruya a sigui cu su control y Central a wordo poni na altura.
Hobennan ta huma marihuana cerca di scol causando molester pa muchanan
Central a dirigi patruya den Caya Jose Geerman, na altura di Saint Andrews Peuterschool, caminda cu algun hoben tabata humando marihuana. Eynan ta papia cu e dama L., kende a declara cu e ta traha na dicho scol y cu el a haya molester di huma di marihuana. El a bisa tambe cu dos hoben den uniform di EPB, tabata huma marihuana.


text:
Caribbean Palm Village a organisa su Fiesta di Pasco anual na Sweet Pepper Restaurant recientemente, celebrando un anja di logronan cu bon cuminda, bebida y hopi animo navidenjo. Tur hende tabata bisti den e colornan di e tema di e fiesta, esta preto, blanco y oro, y tur hende a luci na un manera sumamente elegante.
E fiesta tambe a sirbi como e momento perfecto pa anuncia e top empleadonan di e di 4 cuartal y e Empleado di Anja. Cedric Tromp, Maintenance, Hernando Ospino, Housekeeping, Evelyne Boekhoudt, Front Desk, y Marilina Kuiperi tur a wordo nomina pa nan contribucionnan durante e ultimo cuartal di e anja, pero tabata Mislady Fingal di Activities kende a wordo honra cu e titulo maximo di Empleado di e di Cuater Cuartal.
Tambe reconoci cu e honor di “Extra Miles” durante e di cuater cuartal di 2016; Janet Brinkmann, Erizien Lovius, Jean Philemon, Henrica Tromp, Juanita Dorothal, Miladys Sarmiento, Francia Kelly, Maria V. Jimenez, Janeth Herrera, Jacqueline Loopstok, Ramona Nunez, Patricia Croes, Lucia Wolff, Jael Kock, Magalis Richardson, Gregoria Burgos y Lazandra Noor di e Departamento di Housekeeping; Kenjah Howell, Geraldine Frank, Evelyne Boekhoudt y Deborah Rasmijn di e Front Desk; Ricahrd Webb, Gregory Sanchez, Jean Mericier, Rafael Martinez, Ramona Ras y Reynold Semerel di Maintenance, Michiel Zievinger di Security; Sadia Futa y Marilina Kuiperi di Reservations y Mislady Fingal di Activities.
E anochi a bira un triple celebracion pa Mislady, ya cu el a wordo eligi tambe como e Empleado di Anja, sobresaliendo riba su coleganan Hernando Ospino, Kenjah Howell, Cedric Tromp, Evelyne Boekhoudt, Juanita Dorothal y Janet Brinkmann pa ricibi e honor special.
Nos portretnan ta mustra Mislady y e otro honoradonan ricibiendo nan reconocemento, como tambe algun otro momento anima di e celebracion di fin di anja.


text:
Meteo Aruba ta informa e pronostico di tempo valido te cu diadomingo 25 di December 2016.
Tempo: Diasaba anochi: Levemente te parcialmente nubla cu chens pa un awacero pasahero. Den marduga di diadomingo: Levemente te parcialmente nubla cu chens pa algun awacero pasahero.
Temperatura maximo 30 grado celsius y temperatura minimo 24 grado celsius. Solo lo baha awe nochi 6:22 y lo sali mayan mainta 06:59 am.
Biento: For di direccion generalmente Oost y modera te basta fuerte: Forsa 3 te 5 ( 12 te 39 km/ora, 7 te 21 nudo.) Den dia of durante di awacero fuerte te posiblemente duro den rafaga. Forsa 6 te 7 ( 40 te 61 km/ora, 22 te 33 nudo.)
Situacion general di tempo: Den proximo 24 ora aire humedo lo drenta den region di caribe atrobe y esaki lo pone posibilidadnan di yobida aumenta, principalmente den oranan di marduga y mainta trempan algun awacero pasahero lo cay riba isla di Aruba.
Condicion di lama: Olanan di lama lo ta for di direccion Oost cu haltura di 4 te localmente 7 pia.
Temperatura di superficie di lama 28 grado celsius.
Registracion di temperatura celsius y awacero mm den ultimo 24ora:
Airport max 31 / min 24 / 7.8
Hadicurari max 28 / min 24 / 0.0


text:
Insel Air rumbo Miami cu problema a bolbe Aruba
ORANJESTAD (AAN): Diaranson pasa di 1’or merdia alarma di standby a keda activa na Aeropuerto Internacional Reina Beatrix.
Insel Air Aruba vuelo 8I 990 a lanta vuelo for di Aruba pa 1:06 or merdia y algun minuut di vuelo den halto, y e capitan di e avion a tuma nota cu tin problema electronico y activa alarma na toren.
Di biaha a pone unidadnan di bombero y polis na altura pa cera caminda y ambulancenan riba standby.
Algun minuut despues e avion di Insel air Aruba a baha sin ningun problema, y aki bombero y grenspolitie a yega cerca di e avion pa wak si tur cos ta bon y kico por tabata e problema.


text:
Arte
Arte ta un palabra unda bo ta describi actividad of creacion di e ser humano cu tin importancia p'e mente humano relaciona c'e atraccion di e sentidonan humano. P'esey, arte ta traha ora hende ta expresa nan mes. Cierto arte ta uzabel manera, sculptura traha di comchi di klei pa pone cos den dje. Hopi hende no ta di acuerdo con 'arte' ta wordo defini. Hopi sa bisa cu hende ta obliga pa traha algo di nan creatividad paden.
Arte ta inclui pintamento, pintura, sculptura, fotografia, actuamento, baile, musica, poesia, prosa y teatro.
Kontenido
Sorto di arte[editá | editá fuente]
- Arte visual/ arte grafico (expresion door di haci imagen y vision): pintamento, pintura, sculptura, filmacion, moda.
- Arte bunita (expresion door di traha algo bunita of apela emocion den dje): poesia, scritura (literatura)
- Arte mecanico (expresion door di construi obheto of structura): arkitectura
Definishon di arte[editá | editá fuente]
Ta bisa cu arte ta un producto of articulo cu ta haci e intencion pa stimula e sentidonan humano, manera e mente humano y tambe spirito. Un trabou di arte ta normalmente husga door con hopi ta impresiona hende, e cantidad di hende cu por relata cu ne y con hopi hende ta apreci'e. E prome y mas amplio sentido di arte kemen 'aregla' of 'haci'. Den e sentido aki, arte ta crea ora un hende ta haci cos haya den mundo y ta diseñ'e nobo of form'e of ta crea colo hunto cu otro den un cuadro pa haci un imagen of simplemente pa haci un diseño bunita of un diseño interesante.
Arte tambe por wordo crea door di expresiona un emocion. E artista por sinti cierto emocion y ta sinti cu no tin otro manera pa expres'e door di crea algo significante p'e. Eingelijk mayoria di e creacion artistico ta pa e artista mes na luga pa e publico. Aunke si e publico ta conecta c'e emocion tambe, or'ey e obra di arte ta bira publicamente exito.
Historia di arte[editá | editá fuente]
Tin sculptura, pintura di cueba, pintura di piedra y petroglifo di e era Upper Paleolithic over di 35.000 aña atras. Tur e gran civilacion bieu manera Antiguo Egipto, India, China, Grecia, Roma of Arabia a wordo haya trabou di arte y style di arte. Den middeleewen mayoria di arte a bin di Europa cu mustra historia biblico den pintura, glas getint y mosaico tegel y di muraya. Esun di arte Islamico tawata diseño geometrico, caligrafia islamico y arkitectura. Na India y Tibet tawata pintura di sculptura, baile y pintura religioso. Na China arte tawata inclui jade carving, bronzework, ceramica, poesia, caligrafia, muziek, pintura, teatro y ficcion. Tin masha style di Chines artistico cu ta wordo nombra despues di tuma mando. Na Europa despues di middeleewen a bin Renaissance cu kiermen 'bolbe nace'. Hende a redescubri ciencia y arte cu tawata permiti pa pinta tema basta cu no tawata tema religioso. Hende manera Michelangelo y Leonardo da Vinci a pinta pintura religioso y tambe por a pinta mitologico. E artistanan aki tambe a inventa e linear perspectief, na unda cos di un distancia por wak chikito mientras cu cos di cerca ta grandi. Esaki tawata nobo, paso e hendenan di middeleewen tawata pint'e cerca y nan tawata overlap nan na otro. Na final di 1800, artista di Europa a crea pintura di modernidad manera clasicismo, romanticismo, realismo, y impresionismo. Den siglo 20 tawata inclui expresionismo, fauvismo, cubismo, dadaismo, surrealismo, y minimalismo.
Rol di arte[editá | editá fuente]
Den cierto comunidad, hende ta kere cu arte ta pa hende cu a hacie, manera Indigenous Aboriginal Australian Art. Nan ta kere cu e hende mes a pone nan mesun 'talento' den dje. Den punto di bista aki, arte ta propiedad di e artista. Den otro comunidad, hende ta kere cu arte no ta pa hende. Nan ta pensa cu nan a pone nan capital social den e atrista y e obra di artista. Den e punto di bista aki, e comunidad ta un colectivo cu a traha arte door di e artista.
Funcion di arte[editá | editá fuente]
- Funcion cognitivo
Trabou di arte ta laga nos sa over di kico e autor sa y tambe over di kico rond di e cos tawata.
- Funcion estetico
Trabou di arte ta mas of menos harmonico y ta trece placer, un sensacion di beyesa.
- Funcion pronostico
Tin artista cu ta pinta loke nan ta mira pa futuro y tin di nan tin rason.
- Funcion recreacion
Arte ta pone nos pensa riba dje; no over di realidad, anos tin e resto
- Funcion di balor
Kico e artista a duna balor? Ki obheto e tawata gusta/no tawata gusta den e actividad humano. En general ta mustra masha cla mes cu bo por wak e den e obra di e artista.


text:
bon bini
E website aki ta speshal pa abo ku ta gusta skucha i lesa palabra di Dios na bo propio idioma. Mi ta sigur ku Dios tin un plan pa ku bo bida. I mi deseo ta ku atraves di e website aki lo bo tin un enkuentro personal ku bo kreador i Salbador Hesu-Kristo.
resumen di les
“No ta nesesario pa nos tin e kapasidat pa definí kiko Spiritu Santu ta. . . . Naturalesa di Spiritu Santu ta un misterio.
Hende no por splik’é, pasobra Señor no a revelá esaki na nan. Hende, ku puntonan di bista imaginativo, por reuní pasashinan di Skritura i pone un konstrukshon humano riba nan, pero aseptashon di e puntonan di bista aki lo no fortifiká e iglesia. Enkuanto di tal misterionan, kuanan ta demasiado profundo pa komprondementu humano, silensio ta oro.”?
Ellen G. White, The Acts of the Apostles, p. 51, 52.
pensamentu pa e siman aki
Felis siman na tur, mi ta spera ku e siman aki ta karga ku amor y pas. Dios bendishona boso y demas famia.
Siman: 03, 2017
Pero probablemente e obra mas asombroso di Spiritu Santu ta Su abilidat pa kambia kurason i mente humano. Ta Spiritu Santu ta Esun ku ta realisá un nasementu spiritual di nobo (Juan 3:5-8). E tin e poder pa realisá algu ku ta solamente Dios por hasi.
Final di Tempu
anusioSABBATSKOL LES 3 ONLINE
E les di sabbatskol di e siman aki (les 3) ta disponibel. Klik aki pa lesa e les. Pronto e otro lesnan tambe lo ta online. Danki pa boso pasenshi i komprenshon.
salùt
Bo tabata sa...banana bèrdè ta mehorá bo sistema digestivo.
Banana bèrdè òf plátano machu ta un fruta di e famia di bakoba. E ta mas grandi ku bakoba i e tin un kaska duru bèrdè. Bo por kome bèrdè òf ora e bira hechu (banana hechu) i herebé, hasá (tostones) òf machiká. Banana bèrdè ta un »sigui lesa»
10-01-2017


text:
Notificacion di AO
Ora e trahado ta incapacita pa traha pa motibo di malesa of accidente (ora e ta arbeidsongeschikt of AO), e trahado mester notifica su doño di trabao y SVb. E unico number corecto pa notifica AO na SVb ta 527 27 82. Esnan cu ta haci uso di e sistema di Webportaal mester yama solamente nan trabao. Tambe por haci uso di e formulario pa notifica AO online: http://www.svbaruba.org/form-notifica-ao/.
No por haya contacto cu SVb na 527 27 82
Den oranan di mainta e liñanan di telefon pa notifica AO por ta hopi druk. Pa tal motibo ta recomenda pa yama bek den oranan di merdia. Ta bon pa sa cu por notifica AO cerca SVb henter dia, y por yama SVb prome, durante of despues di e ora di trabao.
Den caso cu fayonan tecnico impedi SVb pa tuma yamada, e trahado ta keda cu e obligacion di notifica AO na su trabao. E trahado mester keda purba di yama SVb pa notifica.
Orario pa notifica
Ariba e prome dia di ta incapacita pa traha e trahado mester notifica AO. E orarionan pa notifica AO na SVb mediante telefon 527-2782 ta:
- Dialuna pa diabierna entre 7:00 am y 12:00 pm y entre 1:00 pm y 4:00 pm.
- Diasabra, diadomingo, dianan di fiesta entre 7:00 am y 11:00 am.
Pa Notifica AO Online e formulario ta habri entre 7:00 am y 12:00 pm tur dia, incluyendo diasabra y diadomingo.
Instruccion ora di notifica AO
Na momento cu e trahado notifica AO, e trahado por haya (un di) e siguiente instruccionnan:
- Mester pasa SVb pa controla riba e mesun dia.
- Si bo ta AO ainda riba e di tres dia, bo tin cu bin controla na SVb mainta
entre 7’or y 9’or na e sucursal indica (San Nicolas of Eagle).
- Bo por wordo pidi pa tuma contacto cu Administracion Medico pa ricibi e
fecha riba cual mester pasa SVb pa control.
- E prome y e di dos dia di AO, bo tin cu keda cas pa ricibi posibel bishita di
un controlado di SVb. Bo por ta ausente di bo cas solamente pa bay
dokter, botica, hospital, fysiotherapista, specialista of algun luga similar.
Si e trahado no cumpli cu e instruccionnan duna, e ta perde su derecho riba compensacion.
Control na cas
Durante e periodo di AO, e trahado ta keda cas. E ta permiti pa sali solamente pa atende dokter, botica, hospital, specialista of un otro luga similar.
Riba e prome of e di dos dia di AO, e trahado por ricibi bishita di un controlado di SVb. Den caso cu e trahado no ta na cas ora e controlado presenta, e controlado ta laga un carta atras pa e trahado. Den e carta e trahado ta wordo notifica cu e no tabata presente na cas durante control y cu e mester presenta na SVb inmediatamente of e siguiente dia.
Reanuda trabao
Na momento cu e trahado bay traha atrobe e mester notifica SVb di esaki. Tambe si esaki ta riba e di dos of riba e di tres dia despues di a notifica AO.
Control medico na SVb
E trahado cu mester ricibi control medico ta presenta na SVb prome cu 9:00 am. Dilanti e bentana di Administracion Medico ta saca un number for di e rol. Despues Administracion Medico ta yama e number pa presenta na bentana. Eynan e trahado ta identifica su mes cu un paspoort, rijbewijs of cedula valido y ta entrega su carchi di control na e bentana y ta ricibi un number. Despues dokter ta yama e trahado pa drenta camber pa control medico. Durante e control, dokter di control ta determina si e trahado ta sigui cu AO, of e ta capacita pa traha.
E carnet di AZV NO ta un medio di identificacion valido.
Arbeidsongeschikt (AO)
Un trahado cu dokter di control ta declara AO, mester informa su doño di trabao di e fecha cu e mester presenta na SVb pa control atrobe. Tambe e mester entrega un copia di e carchi di control na su trabao. E carchi di control ta keda pa e trahado so.
Pa cu e siguiente control medico na SVb, e trahado mester presenta cu su carchi di control. Pa por tin un miho bista riba e estado di e trahado, dokter di control por pidi e trahado informacion relaciona cu su medicamento. Tambe e dokter por pidi permiso di e trahado pa ricibi informacion di su dokter di cas of specialista.
Den cuadro di e ley di seguro di malesa, solamente e dokternan di SVb ta autorisa pa determina si un asegurado ta AO of AG.
Arbeidsgeschikt (AG)
Un trahado cu dokter di control ta determina capacita pa traha, mester informa su doño di trabao di e fecha cu e ta reanuda trabao.
E trahado ta malo riba e dia cu ela keda declara AG
Den caso cu un trahado ta sinti su mes malo ainda of atrobe riba e dia cu ela keda declara AG, e mester presenta na SVb riba e mesun dia pa ricibi control medico.
Si e dokter di control determina cu e trahado ta AG, SVb no ta duna compensacion pa e dia aki.
Bandona Aruba durante AO
E trahado cu dokter di control declara AO, no ta permiti pa bandona Aruba durante e dianan cu e ta AO sin aprobacion di SVb. Solamente esnan cu mester bay den exterior cu un declaracion di AZV por haya permiso di SVb pa bandona Aruba. Pa tur otro forma di tratamento of cualkier otro motibo, SVb no ta duna permiso.
Si e asegurado dicidi di bandona Aruba sin aprobacion, e ta perde su derecho riba compensacion den cuadro di e ley di seguro di malesa y accidente durante e periodo cu e ta den exterior.
Mas informacion
Pa mas informacion por tuma contacto cu SVb na telefon 527-2700, via email na info@svbaruba.org of medio e formulario aki.


text:
Santa Cruz – Diadomingo marduga polis ta bay cu urgencia altura di Kenro Jewelry pa un accidente serio.
Accidente serio diadomingo marduga na Santa Cruz, dos persona a resulta herida
Na e sitio nan ta topa cu un Ford Escape y un Kia Sportage, ambos cu daño considerabel.
E caminda muha lo a hunga un rol momento cu e Ford Escape bayendo pariba cu velocidad halto posiblemente a slip y ta dal contra e Kia Sportage biniendo direccion Piedra Plat.
Den ambos auto e chauffeurnan a resulta herida, caminda cu nan a wordo transporta cu ambulance pa hospitaal.


text:
Cura Cabay – Diadomingo marduga polis ta bay cu urgencia J.R situa na Cura Cabay. Na yegada nan ta topa cu Hyundai Tucson completamente destrui. Ambulance tambe a wordo pidi. Pa un of otro motibo e vehiculo lo a bay haci un maniobra y cu velocidad halto a dal contra ...Read More »
Señora turista saca for di lama na Palm Island, despues cu e no tawata move
Balashi – Palm Island Dialuna mainta un señora turista ta wordo saca for di lama, despues cu nan a ripara cu e no tawata move. E señora di edad poco halto a bay snorkel y despues di un rato life guards a ripara cu algo no tawata bon y saca ...Read More »
Hopi polis riba caya pa garantisa siguridad, polis cu menos detencion den Fakkel Optocht Compara cu aña pasa
ORANJESTAD, Aruba – 8 di januari 2017: Cu solamente 8 detencion prome, durante y despues di parada di flambeu, Cuerpo Policial ta considera e prome evento di carnaval 2017 como un exito. A pone mas o menos 120 Polis riba pia pa por sigura orden publico, no solamente entre e ...Read More »
Recherche ta detene dos turista en coneccion cu fraude di credit card
Palm Beach – Diadomingo mainta despues di un investigacion intenso, recherchenan di strand politie ta detene dos ruman procedente di Estados Unidos. E detencion a tuma luga na Playa Linda, caminda nan cu tawata hospeda, nan lo tawata cla pa bandona Aruba. E duo aki lo tawata usando credit card ...Read More »
Dama turista asalta sexualmente ariba beach na altura di high rise hotels
Palm beach – Diahuebs parti mainta strand politie ta bay atende un caso di asalto sexual. Un pareha turista den e marduga di diahuebs lo a bebe alcohol y na altura di Holiday Inn ariba beach nan a pega soño. Segun declaracion di e dama, dado momento ela spierta y ...Read More »
Ladronicia di auto keto bay halto, Aveo horta haya na Spaans Lagoen
Spaans Lagoen – Diasabra parti mainta polis ta bin topa cu un Chevrolet Aveo alturo di e restaurant Marina Pirata. E Aveo aki lo a wordo horta den oranan di marduga. Por a wak cu e antisocialnan a kita loke nan tawata tin mester y despues lage staciona eynan.Read More »
Chauffeur bou influencia a subi rotonde nobo na Madiki
Madiki – Diasabra marduga na rotonde nobo di Driemasterstraat y Santa Helenastraat, polis ta topa cu un Suzuki Baleno staciona parcialmente ariba dje. A resulta cu tawata trata di un chauffeur burachi, cu segun nos tin entendi ta e prome chauffeur cu a subi e rotonde. Polis a detene y ...Read More »
Chauffeur ta bandona auto, despues di a accidenta
Bakval – Diasabra marduga polis ta bay altura di Marriott pa un auto cu a drenta mondi. Patruya cu a yega den e area no ta haya niun auto cu por a drenta un mondi. Despues di busca un poco nan ta bin haya e auto, mita ariba caminda y ...Read More »
Dos persona herida den un accidente na Pos Chikito
Pos Chikito – Diasabra marduga 4’or pasa polis ta ser pidi poco pabou di e rotonde di Pos Chikito pa un accidente serio. Na yegada nan ta topa cu dos auto completamente kibra, tawata trata di un Kia y Hyundai. E accidente mes a sosode momento cu e Hyundai a ...Read More »
Cacho ta ataca su doño y morde malamente na su cabes
Sabana Basora – Diabierna mainta polis y ambulance a bay Sabana Basora pa un cacho cu a morde un señora malamente. Na yegada di polis y ambulance nan no por a drenta e cura mes ora, paso e cacho tawata brabo. Asina mes personal di ambulance a logra drenta pa ...Read More »


text:
Zona di tempu
Un Zona di Tempu ta un region na Mundu, mas o menos dirigi pa e liñanan di longitud, ku tin un tempu uniforma i mada legalmente normalmente yama e tempu lokal. Pa konvention, e 24 zonanan di tempunan na munda ta computa nan tempu lokal komo un variashon di UTC ku ta e meridian di Greenwich, kada zona ta situa 14 grado oost i west di esun banda di dje. E punto di refferensia, e liña di Greenwich, ta na 0°. Tempu lokal ta e UTC plus e differencia di tempu for di e liña aki pa e lokashon menshona. Na theoria e subida ta sigui direshon oost inkrementa ku un ora kada 15°, te ku e liña internashonal di dato (longitud 180°). I e ta baha ku un ora kada 15° na direkson de ora e yega e liña internashonal di dato atrobe.
Kontenido
Introdukson[editá | editá fuente]
Zona di tempu ta wordu ahustá seasonalmente na standaart i daylight saving (den zomer). 'Daylight saving time zones (of zona di tempu di zomer) ta inklui un kambio (typikamente +1 ora) pa daylight saving time.
Zona di tempu standaart por wordu definí geometrikamente dor di dividi e bol di mundu den 24 Lune ku ta grens e merdiaan. na kada 15° e zonanan bisiña lo differensia ku 1 ora. Pa rasonan politiko, geografiko i pa ta mas kombiniente pa e habitantenan a kambia e zonanan un tiki ku ta kousa zonanan di tempu irregular. Tambe, na un par di region, differensianan di mei ora of kuart di ora ta na effekto.
Prome ku e intrudukson di zona di tempu, hende a usa e tempu de solo lokal. Originalmente e tabata e tempu apparente of berdat ku uso di un oloshi di solo., i despues e a bira e systema approksimdadamente ku uso di un oloshi tradishonal mekaniko. E sytema Mean di tempu tin dianan di mesun largura, pero ku ta bira sero na kabamentu di aña.
E uso di e oloshi lokal a bira kada biaha mas inkumbiniente ora treinan i Telekomunikashon a bira mas effeciente e oloshinan tabata differensia dor di nan postition geografiko, ku normalmente no tabata un number kumbiniente. E problema aki por a wordu resolve dor e synkronisa e oloshinan , pero na hopi kaminda te ahinda e tempu lo differnensia drastikamente for di e tempu di solo ku hende a kustumbra kune. Zona di tempu ta un komprimiso, ku ta kita e dependensia geografiko e astronomiko pero ku ta te ahinda ta duna e luganan lokal un tempu ku parse nan tempu di solo.
Zona di tempu standaart[editá | editá fuente]
Te ku basta resien zona di tempu tabata basa riba Greenwich mean Time (GMT tambe jama UT1, e tempu di solo na longitud 0° (Meridian Primo). Pero komo tempu di solo, GMT ta defina pa e rotashon di mundu, ku no ta den un grado konstante. Kemen, e grado di e Oloshi atomiko a kambia kada aña i e la wordu di stuur den direkshon pa kuadra ku e tempu di solo di e GMT. Na Januari 1972, oloshinan atomiko a keda fixa anto un Schrikkel Seconde perdefina a wordu pone pa remplasa e kambionan. E systema nobo aki ta yama Tempu Universal Kordina (Coordinated Universal Time) UTC. Schrikkel secondes a wordu pone pa laga e oloshi keda den 0.9 seconden di e UTC. Na e manera aki, tempu lokal ta keda korresponde na e tempu di solo, i e variashonan den e rotashon di mundu ta konstrina na un simpel kambio di stap ku mas fasilmente por wordu applika pa obtene un tempu standaart uniforma (Tempu Internashonal Atomiko of TAi. Ke e implementashon di UTC, nashonan a kominsa use den e definashon na luga di GMT. Te Ku 2005 mayoria pero no tur nashon a altera e definishon de nan tempu lokal den e manera aki (ounke hopi hende no ta mira un destinkson entre GMT anto UTC). Kambionan den futuro por pasa si bin ku e desishon pa abandona shrikkel secondes.
Dor di e daylight savings time, UTC e tempu lokal na e Observatorio Royal na Greenwich solamente entre 01:00 UTC riba e delaster djadumingu na Oktober i 01:00 UTC riba e delaster djadumingu na Maart. Pa e restante di aña, temou lokal einan ta UTC+01, konosi na Inglaterra komo tempu britanniko di zomer (British Summer Time BST). Sircumstansia similar ta wordu applika na otro luganan.
Notashon di Tempu (ISO 8601)[editá | editá fuente]
UTC[editá | editá fuente]
Si e tempu ta na Tempu Koordinal Universal (UTC), pone un 'z' direktamente patras di e tempu sin un espasio. 'Z' ta e designator di e zona di tempu pa e UTC. "09:30 UTC" ta bira representa komi "09:30Z" of "0930Z". "14:45:14" lo bira "14:45:15Z' of "144515Z"
UTC tambe ta konsi komo tempu Zulu pasobra 'Zulu' ta codigo pa 'Z' na e Alphabet di ICAO
Time zone as offsets from UTC[editá | editá fuente]
Zona di tempu ta skibi manera un offset di UTC den e formaat ±[hh]:[mm], ±[hh][mm], of ±[hh]. Esei kemen ku e tempu ta describi manera un ora prome ku UTC (meskos ku e tempu na Berlin den winter), e zona designator lo ta "+01:00", "+0100", of simplemente "+01". Eskaki ta appende na e tempu meskos ku 'Z' tabata ariba. E offset di UTC ku Daylight savings Time. Kemen e tempu di Chicago, ku ta situa na e zona di tempu mericano Central Time Zone, lo ta "−06:00" Pa winter i "−05:00" pa zomer.
Abbreviashonan[editá | editá fuente]
Zona di tempu hopi biaha ta wordu representa dor di abbrevashon manera "EST, WST, CST" pero esakinan no ta parti di e tempu standaart internashonal ISO 8601 anto nan uso ta pa solamente designa e zona di tempu i esaki mes no ta rekomenda. Un par di e abbrevashonan aki por refferensia na differente zona di tempu na otro continente, por ehemper EST, WST, CST por refferensia na na e tempu Oost, Wèst, i Suit, na Merka i tambe na Australia.
Ejemplonan[editá | editá fuente]
E ejemplonan aki ta duna e tempu lokal na e siguiente lokashonan ront mundu na 12:00 UTC ora daylight savings time (of tempu di zomer) no tin effekto.


text:
Argon
Argon ta un elemento kímiko ku ta representa dor di e symbulo Ar. Argon tin e number atomiko 18 anto ta e di dres elemento den e grupo 18 di e mesa periodiko (gasnan nobel). Argon ta e di tres gas mas kumon den e atmosfera di mundu, na 0.93% hasiendo e mas kumon ki dioksido di karbon Kasi tur di e argon aki ta argon-40 un estado radiogeniko for di e dekadashon di potassium-40 den e mundu su korst. Den e universio argon-36 ta e isotopo mas komun, pasobra e ta e isotopo preferi pa nukleosystisis stellar den supernovanan.


text:
Lei di Bion
Informashon pa e hóben entre 18 i 30 aña di edat
For di dia 1 di sèptèmber 2014 gobièrnu ta yuda abo komo hóben ku ta buska trabou, pa bo yuda bo mes! Na Kòrsou e kantidat di hóben sin trabou ta grandi. Na 2013, konforme sifranan di CBS, desempleo bou di hóben tabata 37, 2%. Esaki no ta bon pa abo komo hóben, pa motibu ku bo mester di un entrada pa bo kuida bo mes.
Bo esfuersonan pa buska trabou hopi biaha ta kaba den un desapunto pa motibu ku bo no tin eksperensia di trabou. Mas tantu tempu bo keda sin trabou, mas difísil ta bira pa bo haña trabou. Lei di Bion ta un oportunidat pa abo haña trabou i eksperensia di trabou.
Kiko bo tin ku hasi?
Lei di Bion ta spesífikamente pa e hóben ku no tin trabou, ku ta inskribí mas ku 12 luna sin interupshon na Sentro pa Trabou di Ministerio di Desaroyo Sosial, Labor i Bienestar.
- Pidi un deklarashon na Sentro pa Trabou pa bo duna e dunadó di trabou ku ta mustra interes pa bo bin traha pe.
- Si bo no ta inskribí ainda, bai hasi esaki awe mes. Si bo no logra haña trabou e aña aki, otro aña despues di 12 luna, bo por bini na remarke pa hasi uso di Lei di Bion. Ta bira mas interesante pa dunadó di trabou di tumá abo den servisio.
- Bo mester tin un sédula, pasport Hulandes òf reibeweis bálido ora bo bin inskribí.
Kiko abo mester tene kuenta kuné?
- Lei di Bion no ta evitá ku dunadó di trabou por kitá abo for di trabou, si bo no presta òf komportá na un manera no adekuá.
- Bo mester ta habrí pa risibí guia aktivo di un konsehero òf “Jobcoach” di Sentro di Trabou.
- Bo mes tin ku buska e deklarashon na Sentro pa Trabou pa duna dunadó di trabou.
- Ta solamente un biaha bo por hasi uso di Lei di Bion pa haña trabou i òf eksperensia di trabou.
- Durante di e temporada ku bo ta traha bou di e kombenionan di Lei di Bion, bo tin ku keda traha serka e mes un dunadó di trabou.
Kiko ta pasa si kibra kontrakt?
Normalmente tur hende ku kuminsá ku un trabou nobo, tin un periodo di prueba ku ta dura dos luna. Tin biaha e relashon di trabou ta kaba promé ku e temporada di 2 luna.
Esaki por ta pa bo falta, pero e por ta pa falta di e dunadó di trabou tambe.
- Si bo ta traha bou di kombenio di Lei di Bion i si no ta bo falta ku bo a pèrdè trabou, bo por bai Sentro pa Trabou ku e prueba i bo por drenta un siguiente trayekto di Lei di Bion.
- Si ta bo mes falta ku bo a pèrdè trabou, bo ta kai for di e trayekto. Ta bira mas difísil pa bo haña trabou i òf eksperensia di trabou.
E benefisio mas grandi pa abo komo hóben ku no tin trabou!
Bo ta haña eksperensia di trabou ku por yuda abo kapasitá bo mes. Ku esei bo ta aportá na desaroyo di nos pais i mehorá nos ekonomia. Asina bo ta yuda bo sosiedat i bo mes tambe!
Pa mas informashon tokante Lei di Bion, tuma kontakto ku
Ministerio di Desaroyo Sosial, Labor i Bienestar
Sektor di Labor
T: 434-0300 / 434-0360
M: sentropatrabou@gobiernu.cw
Lei di Bion
E informashon aki ta pa stimulá dunadó di trabou pa tuma mas hóben entre 18 i 30 aña di edat na trabou
For di dia 1 di sèptèmber 2014 gobièrnu ta yuda dunadónan di trabou pa yuda un hóben haña un entrada i haña mas eksperensia di trabou! Gobièrnu a bin ku Lei di Bion, pa stimulá mas empleo pa e hóben entre 18 i 30 aña di edat. Pa abo komo dunadó di trabou tin diferente insentivo mará na Lei di Bion. E dokumento akí ta duna mas informashon tokante esaki.
E reto
Si bo tuma un hóben (entre 18 i 30 aña) den servisio den un funshon nobo (sin kita un otro trahadó):
- ku no tabatin trabou durante di 12 luna konsekutivo.
- ku ta inskribí na Sentro di Trabou di Ministerio di Desaroyo Sosial, Labor i Bienestar (SOAW).
- i ku tin un deklarashon di SOAW ku ta bisa esaki,
Abo komo dunadó di trabou tin derechi riba diferente insentivo atraktivo durante un máksimo di kuater aña!
E insentivonan
- Bo ta retené pero no ta paga impuesto riba salario pa e hóben pa un máksimo di 4 aña òf durante di e temporada ku e hóben ta den servisio*
- Bo no ta paga e parti di dunadó di trabou di 9.5% na prima di AOV, AWW ni prima di ZV & OV durante di e temporada ku e hóben ta den servisio serka bo, pa un máksimo di 4 aña **
- E insentivonan ta kuminsá konta for di e fecha ku e dunadó di trabou ta firma un kombenio di trabou ku e hóben.
* Si kita e hóben sin ku e hóben tin falta, e insentivonan ta stòp i por keda kobrá ku forsa retro-aktivo. Si kita e hóben pa motibu ku e no a kumpli debidamente i si tin prueba pa esaki, e insentivonan ta kaba na e momento ku para e kombenio di trabou. Esaki semper ku konosementu di Sentro di Trabou.
** AVBZ i BVZ no ta den Lei di Bion. Esei ta nifiká ku mester paga e primanan di AVBZ i BVZ di e trahadó empleá bou di Lei di Bion.
E kondishonnan
- E dunadó di trabou ku ke bini na remarke pa e insentivonan mester tuma un hóben ku tin den su poder un deklarashon di Sentro di Trabou;
- E dunadó di trabou mester registrá (mèldu) na SVB i na Inspekshon di Impuesto ku ela tuma e hóben den servisio i ku e ke hasi uso di e Lei di Bion;
- E dunadó di trabou mester registrá e impuesto riba salario i su gastunan di AOV i AWW normal den su atministrashon. Solamente e no ta paga nan;
- E dunadó di trabou mester kita i paga e parti di e trahadó di 6.5% di AOV i AWW normal na SVB;
- E dunadó di trabou mester paga primanan di AVBZ i BVZ normal na SVB. Esaki no ta kai bou di Lei di Bion;
- E dunadó di trabou mester sera un kombenio di trabou pa un mínimo di 6 luna ku e trahadó hóben;
- Dependé di tamaño di e empresa, e dunadó di trabou por tuma te ku un máksimo di 6 hóben na trabou den kuadro di Lei di Bion;
E satisfakshon mas grandi!
E satisfakshon di mas grandi pa abo komo dunadó di trabou ta ku bo ta yuda un òf mas hóben haña trabou i eksperensia di trabou. Ku esei bo ta yuda kapasitá mas hende, mehorá nos ekonomia i yuda konstruí nos pais.
Pa mas informashon tokante Lei di Bion, tuma kontakto ku:
Ministerio di Desaroyo Sosial, Labor i Bienestar
Sektor di Labor
T: 434-0300 / 434-0360
M: sentropatrabou@gobiernu.cw


text:
Malaysia
Malaysia ta un monarkia konsitushonal federal den Asia Sudeste. E ta konsistí di diestres estado anto tres teritorio federal anto e tin un superfisio total di 329,847 kilometer kuadrado. E ta separá dor di e Laman di Sur China den dos region, Malaysia Peninsular anto Bornio Malayiko (tambe konosi komo west i ost Malaysia respektivamente). E ta grens via tera ku Thailandia, Indonesia, anto Brunei, anto e tin grensnan martitimo ku Singapura, Vietnam, anto Filipinas. E siudat kapital ta Kuala Lumpur, pero Putrajaya ta kaminda e gobiernu federal ta sintá. E poblashon di 2016 tabata mas ku 31 mion.


text:
Irlandia
- E artíkulo aki ta skirbí na papiamentu. Lo ta apresiá si por mantené e artíkulo aki na estilo di papiamentu.
Irlandia, describi komo e Republika di Irlandia (Iers:Poblacht na hÉireann), ta un pais na arty nort west di Oropa. E estado moderno fovierno ta tuma approksimadamente vijfzesde deel di e isla di Irlandia, ku a wordu partdi bou di dos mandato na 1921. E ta un Demokrasia Parlamentario anto un Republika e ta grens na parti nort-oost na Nort Irlandia, ku ta parti di Reino Uni, anto otro kaminda e ta grens na Laman Atlantiko anto na parti Laman di Irlandia, anto na suit oost , St George's Channel, anto Laman Keltiko na parti suit.
E estado, originalmente yama e Estado Liber di Irlandia, a wordu establisa na 1922, komo un dominion ku e Commonwealt Britanniko, anto a keda haña mas i mas independensia dor di e statuur di Westminster anto e crisis di abdikashon di 1936. Un nobo konsitushon a keda intrudusi na 1937 ku a declare un estdo soviernu anto a kambia e nomber pa simplemente Irlandia. Na 1949, e delaster link formal ku Reina Uni a kibra di Irlandia a declara sumer Republika di Irlandia anto e la stop di bira un dominion: tambe e la bai for di e Commonwealt Brittaniko, komo ya kaba e la stop di partisipa den su organisashonan.
Tijdens di e mandamentu Brittaniko anto independensia initial Irlandia tabata un di e paisnan mas pober na West Oropa ando tabatin un grado di emigrashon masha haltu, pero na kontrast ku e otro paisnan na e tempu ei e la keda financialmente sin debe dor di tiki gastamentu gobernal. E ekonomia protekshonista a,i a habri den lat añanan 1950 i Irlandia a join e Kommunidat Ekonomiko Oropeo (aworaki yama Union Oropeo) na 1973. Un krisis ekonomiko a pone Irlandia pa kuminsa ku un Reformashon ekonomko na añanan 1980 . Irlandia a redusi belasting anto regulashon dramatikamente compara ku otro paisnan di Union Oropeo.
Na ranko komo e di 31 ekonomia mas poderoso na mundu, pa 2006 Irlandia tabata tin e di seis produkto gross domestic pa kapita anto e di ocho mas haltu pa kapita konsiderando kumprando e partido di poder, anto e tin e di sinku mas haltu na Human Development Index ma mmundu, anto e ta keda prome na kalidat di bida segun Economist Intelligens. Irlandia a keda ranka e di 6 riba de Index global di pas. Tambe e ta keda haltu pa su Edukashon, libertad politiko anto derechonan sivil, liberdat di prensa anto libertad ekonomiko; tambe e la keda di 5 na e faild statud index seriendo un di e estadonan mas suteniber la mundu, Irlandia ta un miembro di e Union Oropeo, E OECD, anto Nashonan Uni.


text:
Pa Wit Gele Kruis e Campaña di Carusel a duna bon resultado, comparando e aña 2016 pa cual a keda bou di 100. Pa Sra. Monica Labad-Giel a splica mas tocante di embaraso hubenil.
Mirando cu locual ta bay bin dilanti durante e campaña E aña aki lo bay duna informacion a base di un video, caminda cierto escenanan ta bin dilanti, como consecuencia ta un embaraso hubenil. P.e. e parti di peer pressure ta bin hopi dilanti, caminda e mucha muhe ta wordo influencia door di e grupo, bay p.e. cana cu un mucha homber cu el a caba di conoce, cierto situacionnan ta pasa y e consecuencia ta un embaraso hubenil.
Tur e partinan cu a wordo señala den 2016, lo wordo hinca den e video y esaki lo wordo presenta den klas. Tambe lo bin cu cierto preguntanan, pa asina midi e conocemento di e mucha kico nan sa riba e tema di sexualidad. Laganan duna contesta y a base di esey lo sa si e informacion cu nan tin, ta esunnan corecto.
Wit Gele Kruis lo bin cu cierto casonan y e hobennan lo mester soluciona, dus cu si un caso asina presenta pa nan, kico ta e decisionnan cu nan lo tuma. Dus e ta mas ariba bewustwording, pa asina sa kico ta nan conocemento y kico WGK ta duna nan como tips, y tambe kico mas nan mester na informacion.
Sra. Labad- Giel a splica cu Wit Gele Kruis e biaha aki den e campaña di Carousel, nan lo trece e informacionnan full otro e biaha aki. Y no solamente den forma di charla, ya cu e muchanan no ta tur ora ta paga tino ora di charla, y ora cu e charla caba, nan no sa mucho di loke a wordo treci dilanti. Y ta ora haci nan pregunta lo ripara kico ta nan conocemento.
Un biaha mas WGK lo bin cu e popchinan djis pa e hobennan tin un bista con e parti di baby cu ta nace si bo uza alcohol of droga. Y tambe ta duna ehempel den praktijk di mucha muhenan cu tabata tin diferente partner y cu tin malesanan cu ta wordo transmiti sexualmente.


text:
Ta ahustá fleksiblemente, e yenamentu di bo fiansa komersial na bo deseonan i situashon spesífiko.
- Ta stipulá bo interes durante di e lapso di bo fiansa.
- Gastu di tratamentu ta dependé di e altura di bo petishon di fiansa.
- Ku e hèrmènt pa kalkulá di Qredits bo por haña un indikashon mes ora di bo gastunan mensual korespondiente na e fiansa komersial di Qredits.
- Nos ta kobra pa trámitenan atministrativo ora kambia e kondishonnan di krédito kumbiní.
- Amortisashon di e fiansa ta mensual, durante un lapso di 1 te ku un máksimo di 10 aña; e konsehero di empresa lo duna bo konseho den esaki a base di pronóstikonan saká for di bo plan di negoshi. Nos ta ofresé bo e posibilidat pa paga suma antisipá sin but (wak pa esaki e Kondishonnan General pa Krédito di Mikrokrédito). Si kos ta kana bon ku bo empresa bo por spar gastu di interes ku esaki.


text:
En conexion cu introduccion di Flexpensioen-AOV, SVb ta tene dos sesion di informacion riba e asunto aki riba e siguiente fechanan:
• Diaranson 4 di januari 2012 na edificio di SVb na San Nicolas pa 6.00 pm.
• Diahuebs 5 di januari 2012 na edificio di sindicato SEPPA na Hato (banda di EPB) pa 6.00 pm.
Personanan cu a ricibi carta di SVb pone atencion cu e sitio di dia 5 di januari a cambia.
SVb ta invita especialmente personanan cu a y ta haci 60 aña na luna di december 2011 y januari 2012.
ir. Edwin M. Jacobs
Director


text:
Kico ta e pensioen di huerfano (AWW)?
E Ley di Seguro di Viudo y Huerfano (Algemene Wezen- en Weduwen-verzekering of AWW) ta un seguro pa tur persona cual ta cubri e consecuencianan financiero di fayecimento di un mayor of tur dos mayor cualnan ta asegurado. Esaki ta nifica cu na momento cu un persona bira un huerfano e ta eligibel pa ricibi un pensioen na acuerdo cu e ley di AWW.
Cuanto e pensioen di huerfano ta?
- E huerfano te cu 9 aña Afl. 359,- pa luna si un mayor a fayece.
- E huerfano te cu 9 aña Afl. 386,- pa luna si ambos mayor a fayece.
- E huerfano di 10 te cu 14 aña Afl. 386,- pa luna si un mayor a fayece.
- E huerfano di 10 te cu 14 aña Afl. 423,- pa luna si ambos mayor a fayece.
- E huerfano di 15 te cu 24 aña Afl. 423,- pa luna si un mayor a fayece.
- E huerfano di 15 te cu 24 aña Afl. 488,- pa luna si ambos mayor a fayece.
E sumanan aki ta conta pa aña 2016 y por wordo cambia pa ley.
Pa ken e seguro di huerfano ta?
E seguro di huerfano ta pa:
- Tur huerfano te cu e edad di 14 aña.
- Tur huerfano entre 15 y 25 aña cu ta atende school. SVb mester ricibi un declaracion di school cada aña di e huerfano entre 15 y 25 aña.
- Tur huerfano cu ta parcialmente incapacita of tin un handicap.
Con e huerfano por aplica pa ricibi pensioen di huerfano?
Pa haci e aplicacion e mayor sobreviviente, e voogd of e huerfano mester presenta na SVb cu e siguiente documentonan:
- Un paspoort, rijbewijs of cedula valido di e huerfano y di e defunto mayor(nan). Preferiblemente presenta cu e cedula pa SVb por tuma nota di e number di identificacion. Esaki ta acelera e proceso di control na censo.
- E acto(nan) di fayecimento.
- Un pasfoto recien di e huerfano.
- Un documento oficial cu e number di cuenta na banco. E huerfano cu ta menor di edad mester presenta cu e documento di banco di su mayor sobreviviente of di su voogd.
- Den caso cu e mayornan tabata casa, mester presenta cu e buki di casamento. Si nan a casa afo, mester presenta cu e certificado di casamento cu tin e stempel di censo.
- Si e mayornan no a casa, mester presenta cu e erkenningsakte y geboorteakte.
- Si e mayor(nan) a fayece afo di Aruba, tambe mester presenta cu e paspoort di e mayor(nan). Tambe si e mayor(nan) a bay afo pa ricibi tratamento medico, SVb mester di e carta di AZV.
Rekisito adicional pa esnan cu ta biba afo
Si e huerfano no ta biba na Aruba of Hulanda, e ta obliga pa duna SVb un attestatie de vita (prueba por escrito cu e persona indica ta na bida) na momento di aplicacion.
Despues cu e aplicacion a keda aproba e persona cu ta biba afo mester percura pa SVb ricibi un attestatie de vita cada 3 pa 6 luna. SVb no ta acepta copia di e attestatie di vita. Aseguradonan cu ta biba afo por entrega e attestatie de vita na:
- Den cierto caso na SVb di ex-Antias Hulandes.
- Den cierto caso na un embahada Hulandes.
E attestatie de vita ta obtenibel na oficina di gobierno of cerca un abogado of notario. Si e pensionado ta na Aruba temporalmente e por pasa na SVb tambe cu su paspoort, rijbewijs of cedula valido.
Cambio personal
Den caso di cambio den e situacion personal di e huerfano ta obliga pa notifica SVb di esaki dentro di 2 siman por escrito. Esaki entre otro den caso di:
- Cambio den dato personal (adres, number di telefon, cuenta di banco).
- Den caso cu e huerfano bay biba afo di Aruba of reestablece na Aruba.
- Den caso cu e huerfano stop di atende school.
Den caso cu tin cambio den e situacion personal, esaki por tin consecuencia pa e suma di pensioen. E huerfano, of su mayor of voogd tin e obligacion pa tene SVb na altura di cualkier cambio di su situacion personal. Den caso cu SVb paga pensioen inhustamente, SVb tin derecho di reclama bek e beneficionan aki.
Terminacion di pensioen
E pensioen di huerfano ta wordo termina bao e siguiente circumstancianan:
- Na momento cu e huerfano yega e edad di 25 aña.
- Na momento cu huerfano no ta atende school mas desde su di 15 aña. SVb mester ricibi un schoolverklaring di e huerfano desde su edad di 15 aña pa e por sigui ricibi e pensioen di huerfano.
Mas informacion
Pa mas informacion por acudi na Departamento di Pensioen di SVb situa na Vondellaan 21, of na SVb San Nicolas situa na Bernardstraat 67C. Orarionan ta mainta di 8:00 am pa 12:00 pm y di 1:00 pm te cu 3:00 pm. Diaranson merdia Departamento di Pensioen ta cera pa publico.
Tambe por tuma contacto na telefon 527 27 60, mediante email na info@svbaruba.org of mediante e formulario aki.


text:
Colegio di supervision financiero di Boneiro, Sint Eustatius y Saba (Cft) a enfatisa durante su bishita na Sint Eustatius dia 14 di december cu resultado visibel riba tereno di mehoramento di maneho financiero ta tarda y cu lo mester realisa nan rapidamente y efectivamente. “Di parti di Sint Eustatius tabatin disposicion pa ataca e problemanan di capacidad, pero esaki no a conduci den e ultimo lunanan na un Departamento di Finansa cu ta funciona bon”, segun Presidente Age Bakker. Door di trece sosten temporal den cas e trabou administrativo a mehora durante 2016 si, cu e resultado cu a entrega reportahe.
Durante e bishita di Cft a hiba combersacion cu Colegio Ehecutivo y Conseho Insular. Cft a observa cu calidad di e administracion financiero a mehora durante 2016, pero cu esaki a sosode principalmente danki na e sosten temporal cu a pone na disposicion pa medio di un contribucion di Ministerio Hulandes di Asunto Interno y Relacion den Reino. Sinembargo, e sosten temporal aki no ta ofrece un solucion na termino largo pa yega na un Departamento di Finansa solido. A delibera extensamente tocante tardamento di resultado visibel pa consolida Departamento di Finansa structuralmente. Aunke durante e bishitanan anterior Colegio Ehecutivo a reconoce e necesidad y disposicion pa yega na un Departamento di Finansa solido y competente, te awe esaki no a conduci suficientemente na accionnan concreto pa ataca e problemanan. Colegio Ehecutivo a informa Cft mas detayadamente tocante e stapnan cu e tin intencion di tuma na termino cortico pa ainda ataca e problemanan.
Ehecucion di presupuesto
Durante e bishita tambe a papia tocante e proceso di presupuesto y su hustificacion. A elabora e cuenta anual di 2015 y na e momentonan aki e accountant externo ta controland’e. Den e presupuesto di 2017 mester compensa e deficit spera completamente. Cft a indica cu e deficit spera di casi USD 631.000 pa 2015 por cambia ainda como consecuencia di e control; si esey ta e caso, anto lo mester elabora esaki den e presupuesto di 2017.
Vision den ehecucion di e presupuesto di 2016 a bira hopi miho danki na e esfuerso di e contratacion temporal. A base di agotamento di e presupuesto te cu september Sint Eustatius ta spera un resultado nihil, mientras cu den e gastonan a tene cuenta cu compensacion di e deficit di casi USD 506.000 cu a resulta den e cuenta anual di 2014. Cu Conseho Insular a delibera tocante e debenan na corto plaso cu ta creciendo, pa, entre otro, pensioen y e riesgonan financiero cu por resulta di esaki.
E Ministro di Asunto Interno y Relacion den Reino a apstene di duna e presupuesto su aprobacion. Gobierno di Sint Eustatius lo mester actua energicamente pa asina denter di un plaso rasonabel por duna cumplimento na e tumamento di decision di parti di e Ministro di Asunto Interno y Relacion den Reino y na e recomendacionnan di Cft.
Bishita di trabou na STUCO
Durante un bishita di trabou na e empresa di energia y awa STUCO Cft a laga nan inform’e tocante e diferente desaroyonan sostenibel na e empresa y nan impacto riba e entidad publico y e habitantenan di Sint Eustatius. Cft a felicita e director di STUCO Fred Cuvalay cu su aparicion den e top 100 den sostenibilidad di e corant Trouw di Hulanda.


text:
KRIMPENERWAARD, Hulanda – Un empresa di bestia grandi den e gemeente di Zuid Holland, Krimpenerwaard, a wordo afecta pa griep di parha. Esaki ta loke e compania a laga sa despues di un investigacion haci pa autoridad Hulandes di alimento y producto.
Tur parha mester wordo removi awe, e compania Hoogendoorn, a laga sa riba nan website. “Esaki ta dificil pa maneha,” e compania a skirbi.
E compania ta describi su mes como e negoshi specialisa den animal di Hulanda mas grandi cu tin entre otro un dierentuin di mas of menos 20 mil meter cuadra. Ta bende entre otro galiña. E tereno di e negoshi situa riba Benedenkerkseweg, segun e gemeente, a wordo cera.
Fuente: RTl Nieuws
Griep di parha a wordo haya den e “tienda di bestia mas grandi di Hulanda”
KRIMPENERWAARD, Hulanda – Un empresa di bestia grandi den e gemeente di Zuid Holland, Krimpenerwaard, a wordo afecta pa griep di parha. Esaki ta loke e compania a laga sa despues di un investigacion haci pa autoridad Hulandes di alimento y producto.


text:
DEN HAAG – Minister Plenipotenciario Juan David Yrausquin durante di un reunion na Gabinete di Aruba awe diasabra 17 di December a cera conoci cu e team di mentornan cu ta guia nos studiantenan na Hulanda. E mandatario a cuminsa na felicita e mentornan pa e hecho cu e aña aki un porcentahe grandi di studiantenan a caba nan estudio cu exito. ‘Mi ta gradici boso, pasobra mi ta convenci cu parti di e exito aki ta debi na e guia cu boso a duna nos studiantenan,’ asina sr. Yrausquin a bisa.
Fuera di esaki Minister Yrausquin a bisa cu awe el a bin pa cera conoci, pero principalmente pa scucha di e mentornan nan experiencia cu nos studiantenan. Tambe sr. Yrausquin a añadi cu e ta hopi interesa den tende cual meta por wordo realisa a corto plazo y cual otro metanan por tin pa traha riba dje pa un periodo mas largo.
E mentornan a introduci nan mes. Algun tin ta haciendo e trabao aki ya caba pa 27 aña y hopi di nan ta traha den e mundo di enseñansa. Durante di nan introduccion e mentornan a trece dilanti asuntonan cu nan ta enfrenta den nan guia di nos studiantenan. Nan tur a trece e puntonan aki bou atencion di Minister Yrausquin.
E mandatario a gradici e mentornan pa nan honestidad y nan preocupacion pa e bienestar di nos studiantenan. Sr. Yrausquin a bisa di a scucha bon loke ta e problema y cu esakinan tin su atencion.


text:
Willemstad Curacao — A trata di tur manera pa skonde e informashon pero tòg esaki a logra di yega na media unda e dianan aki buskando mané hende loko pa un dosier esta un fail sumamente importante pa asina por trese un aklarashon den e kaso Maximus esta e hendenan ku a paga pa laga likidá Wiels.
E dianan aki Fiskal Gert Rip ta man na kabes despues di a haña e informashon ku e fail di deklarashon i tambe informashon konfidensial ta pèrdí i no por hañ’é niun kaminda. Ta trata aki di un fail basta diki ku tin tur indikashon di esnan ku a paga i duna sèn i tambe pone preshon pa bai mata defuntu Helmin Wiels. A b in resultá ku e fail aki a ser bon warda pa e grupo di Ulandes Oropeo kual na niun momento segun nan no tabata konfia e yunan di Kòrsou ku tabata forma parti di e tim di investigashon.
Cortesia Vigilante Curacao
Tabatin e pensamentu na e promé instante ku yunan di Kòrsou no ta di konfia i asta nan por ser kumpra pa esnan ku tabata wòrdu investigá. Awor a bin resultá ku ta nèt den e seno mes di e Ulandes Oropeonan ku tabata hasi tur investigashon e fail di mas importante a bin disparsé. Por a komprondé ku tabata hasi mayoria investigashon via di un software sofistiká pa despues ta delete tur kos pa evitá ku otronan hende por haña e informashon bai bende esakinan ku esnan ku tabata wòrdu investigá.
Na final a traha e relato esta e fail pa esaki wòrdu presentá na Fiskal di Ministerio Públiko kual den e kaso aki ta Fiskal Gert Rip pero a bin ku e notisia ku henter e fail a pèrdè esta ku no por haña niun deklarashon, informashon ni e investigashon hasi mas. Mesora tur esnan ku ta den RST mes a bin haña e kos poko straño ya ku ta un grupo basta selektá tabata dirigí e investigashon i tambe e informashon ku ser haña den e kaso di Maximus. Tin asta e pensamentu ku despues ku esnan ku tabata wòrdu investigá a bin haña sa ken ta esnan ku ta hasi investigashon kontra di nan a ofresé nan un suma sustansial di plaka pa daña e investigashon kual nan no a duda pa tuma e plaka i a laga tur kos bai pèrdí.
Ta bolbe añadí ku aki no ta trata di niun yu di Kòrsou manera nan tabata spekulá ku lo bai bende informashon pero ta trata di e Ulandes Oropeo nan mes. Tin un investigashon andando pa saka afó ta kon bin e fail di mas importante di e último investigashon hasi aki na Kòrsou por a pèrdè straño asina. Sigur aki Ministerio Públiko tin basta kos pa bai deklará pero por premirá ku un biaha mas ta bisa ku no ta bèrdat pero aki un par di dia e bèrdat lo bin sali un biaha mas ta kla. Tempu ta mihó maestro no duda nunka den bo Vigilante ku e informashon aki kual lo pone departamentu di RST ariba abou awe.


text:
Investigacion di Lotto pa Deporte ta pa Fraude di coriente
Contrario na rumor cu e caso tin di haber cu credit card y lipstick
Endy, Ricky y Frederick Croes ta den problema serio!
ORANJESTAD (AAN): Awor cu e sospechosonan principal a cuminsa basha abou riba otro, e caso a cuminsa haya forma y husticia tin un miho bista di kico ta sosodiendo den e investigacion penal relaciona cu e caso di Lotto pa Deporte. Un cos ta sigur, e caso no tin nada di haber cu e Rapport di Ernst & Young, sino mas bien cu falsificacion di recibo y malversacion di placa. Te unda e tres sospechosonan ta gelink na otro, awor ta bou di investigacion di Landsrecherche.
E caso mes a cuminsa haya forma dia 23 di augustus 2011 ora cu Landsrecherche a detene Frederick “Shlomo” Croes. E tabata e electricien cu ta haci trabaonan pa Fundacion Lotto pa Deporte. Sin participa na ningun sorto di destaho publico, e tabata haya tur e proyectonan cu e fundacion ta envolvi den nan. Interesante ta cu e ta haya e proyectonan directamente di e fundacion mes, pues sin cu e mester pasa via e contratistanan. Tambe e fundacion mes tabata controla su trabaonan, pues nada di e ingenieronan cu tabata tin supervision riba cada proyecto.
E problema cu e compania aki, FAC Electrical a cuminsa desde e proyecto di construccion di e casino den aeropuerto.
Aki nan a cobra Fundacion Lotto pa Deporte e suma di Afl. 450.000,00 pa instala 150 stop contact den e localidad, pues sumando Afl. 3.000,00 pa cada stop contact! Aki mesora a sali na cla cu algo no tabata cuadra, pasobra e prijs ta mucho mas halto cu mercado.
Pa por investiga e prijsnan bon, a pidi dos compania renombra di coriente pa duna un cotation pa e mesun trabao. Un di nan a cobra Afl. 70.000,00 y un otro a cobra Afl. 90.000,00 pero cu a inclui coremento di wayanan di data pa computer. Pues, si e prijs real tabata Afl. 70.000,00 kende(nan) a goza di e demas Afl. 380.000,00 cu a paga dimas?? Aki ta caminda cu awor recherchenan ta purbando, of a logra descubri e “link” entre e trio aki.
Ora cu a cuminsa revisa e recibonan entrega y paga na Frederick Croes, a bin topa cu algun recibo di Kooyman cu e mesun descripcion pero cu sumanan diferente di otro. Polis a bay Kooyman pa controla e recibonan y aki a bin topa cu e realidad cu tur e recibonan tabata falsifica. Kooyman a sigura cu Frederick Croes a uza logo robez riba e recibonan cu e kier a aparenta di Kooyman, a uza number di recibo cu no ta existi y a pone productonan cu nan no ta ni bende eyden.
Ta cu esey riba mesa a detene e electricien pa falsificacion di documento y malversacion di placa pasobra door di falsifica e recibonan e por a cobra e fundacion hasta 3 of 4 bez mas caro cu normal!
Pero ta zona casi imposibel pa un solo hende por haci algo asina sin haya cooperacion for di paden di Lotto pa Deporte mes. Specialmente pasobra e tabata entrega su recibonan mainta y pa merdia mes e por a busca su check! Contrario na e proceduranan di control den cual cada pago por dura mas o menos 2 siman prome cu e check por ta cla. Mester tin un motibo pa administratie di Lotto pa Deporte “by pass” riba regla pa un solo hende cobra mesora y riba TUR su recibonan.
Kizas esey mes ta e motibo cu dia 14 di september 2011 a laga detene e ex director financiero di Lotto pa Deporte, esta Ricky Croes. Su rol como e homber di placa y e “controller” den e fundacion ta precisamente pa verifica tur pago y controla si ta tene nan mes na procesonan fiha den nan departamento financiero.
Segun nos informacion, Ricky Croes a declara na Landsrecherche cu e no sa di nada y cu e tabata haya ordo “di ariba” pa e paga y pesey e tabata cumpli. Kico mas Ricky Croes a declara no ta conoci, pero e caso no a keda te eynan. Riba 11 di april 2012 a detene Endy Croes, ex director general di Lotto pa Deporte, pa e mesun acusacionnan cu e dos otronan, esta pa malversacion y falsificacion.
Kico e dos otro sospechosonan a declara y con nan declaracion ta incrimina Endy Croes lo mester sali afo awo. E hecho cu Huez Comisario a laga prolonga su detencion cu 8 dia mas ta un indicacion cla cu tin mester di mas tempo pa keda cla cu e trabao di investigacion andando.
Un cos ta sigur, tin mas hende cu tin cu carga nan responsabilidad den e caso aki.
Specialmente pasobra Endy Croes tabatin un posicion masha poderoso den e fundacion. E tabata e Presidente di e fundacion, a tuma su retiro bira director general, pero nunca mas nan no a apunta un presidente nobo. Como tal, e demas miembronan di directiva awor lo mester duna cuenta di con por ta posibel cu nan por a permiti semehante situacion den e maneho financiero di e fundacion.
Cada un ta personalmente responsabel pa e situacion cu a presenta y no por descarta cu lo tin mas detencion pa cay den e dianan nos dilanti.